b'\n_START_ARTICLE_\nAloyzas Stasiulevi\xc4\x8dius\n_START_PARAGRAPH_\nAloyzas Stasiulevi\xc4\x8dius (g. 1931\xc2\xa0m. bir\xc5\xbeelio 2 d. Ariogaloje)\xc2\xa0\xe2\x80\x93 tapytojas, dail\xc4\x97s pedagogas, kritikas. Gyvena ir dirba Vilniuje.\n_START_SECTION_\nBiografija\n_START_PARAGRAPH_\nT\xc4\x97vas Kazimieras Stasiulevi\xc4\x8dius\xc2\xa0\xe2\x80\x93 vargonininkas, chorvedys, ba\xc5\xbenytin\xc4\x97s muzikos k\xc5\xabr\xc4\x97jas, Stasio \xc5\xa0imkaus, Juozo Naujalio, mokinys, prisid\xc4\x97j\xc4\x99s organizuojant pirm\xc4\x85j\xc4\x85 Lietuvoje Dain\xc5\xb3 \xc5\xa1vent\xc4\x99 1924\xc2\xa0m.\xc2\xa0Brolis Juozas Stasiulevi\xc4\x8dius (1922\xe2\x80\x931972)\xc2\xa0\xe2\x80\x93 vienas pirm\xc5\xb3j\xc5\xb3 Lietuvoje atomistikos k\xc5\xabr\xc4\x97j\xc5\xb3, Lietuvos energetikos instituto Branduolin\xc4\x97s energetikos ir radioizotop\xc5\xb3 laboratorijos \xc4\xafk\xc5\xabr\xc4\x97jas ir vadovas._NEWLINE_Aloyzas Stasiulevi\xc4\x8dius 1939\xc2\xa0m. prad\xc4\x97jo lankyti Salant\xc5\xb3 (Plung\xc4\x97s r.) pradin\xc4\x99 mokykl\xc4\x85, 1950\xc2\xa0m. baig\xc4\x97 K\xc4\x97daini\xc5\xb3 berniuk\xc5\xb3 gimnazij\xc4\x85. 1950\xe2\x80\x931956\xc2\xa0m. studijavo tapyb\xc4\x85 Vilniaus dail\xc4\x97s institute.\n_START_SECTION_\nPedagogin\xc4\x97 veikla\n_START_PARAGRAPH_\n1956\xe2\x80\x931957\xc2\xa0m. d\xc4\x97st\xc4\x97 pie\xc5\xa1im\xc4\x85, akvarel\xc4\x99 Tel\xc5\xa1i\xc5\xb3 taikomosios dail\xc4\x97s technikume (nuo 1960\xe2\x80\x931976\xc2\xa0m. d\xc4\x97st\xc4\x97 tapyb\xc4\x85, pie\xc5\xa1im\xc4\x85 Nacionalin\xc4\x97je Mikalojaus Konstantino \xc4\x8ciurlionio men\xc5\xb3 mokykloje, 1976\xe2\x80\x931979\xc2\xa0m. d\xc4\x97st\xc4\x97 tapyb\xc4\x85, kompozicij\xc4\x85 Vilniaus dail\xc4\x97s institute (nuo 1990 m.\xc2\xa0\xe2\x80\x93 Vilniaus dail\xc4\x97s akademija). 2004\xe2\x80\x932006\xc2\xa0m. d\xc4\x97st\xc4\x97 kompozicij\xc4\x85, tapyb\xc4\x85 Klaip\xc4\x97dos universiteto men\xc5\xb3 fakultete. Nuo 1979\xc2\xa0m.\xc2\xa0\xe2\x80\x93 laisvas menininkas.\n_START_SECTION_\nK\xc5\xabryba\n_START_PARAGRAPH_\nNuo 1957\xc2\xa0m. dalyvauja parodose. Iki 2017\xc2\xa0m. sureng\xc4\x97 daugiau nei 90 asmenini\xc5\xb3 parod\xc5\xb3 muziejuose bei galerijose Lietuvoje ir pasaulyje. Dailininko darbai reprezentavo \xc5\xa1iuolaikin\xc4\x99 Lietuvos dail\xc4\x99 daugiau nei 80 grupini\xc5\xb3 parod\xc5\xb3 \xc4\xafvairiose pasaulio \xc5\xa1alyse: Pranc\xc5\xabzijoje, Vokietijoje, Lenkijoje, JAV, Italijoje, Kanadoje, Suomijoje, Japonijoje, Graikijoje, Belgijoje, Anglijoje ir kt. Dalyvavo apie 170 grupini\xc5\xb3 parod\xc5\xb3 Lietuvoje. Nuo 1960 m.\xc2\xa0\xe2\x80\x93 Lietuvos dailinink\xc5\xb3 s\xc4\x85jungos narys. Para\xc5\xa1\xc4\x97 ir publikavo apie 100 dail\xc4\x97s kritikos straipsni\xc5\xb3, atsiminim\xc5\xb3.\n_START_SECTION_\nK\xc5\xabriniai muziejuose\n_START_PARAGRAPH_\nJane Voorhees Zimmerli dail\xc4\x97s muziejus Jane_Voorhees_Zimmerli_Art_Museum, (Nonkonformistinio Soviet\xc5\xb3 S\xc4\x85jungos meno kolekcija) Soviet_Nonconformist_Art, Niu D\xc5\xbeersio valstybinis universitetasRutgers_University, JAV;_NEWLINE_Ludwigo tarptautinio meno forumas Ludwig_Forum_f%C3%BCr_Internationale_Kunst, Achenas, Vokietija;_NEWLINE_Sharjah meno muziejus , Jungtiniai Arab\xc5\xb3 Emyratai;_NEWLINE_Valstybin\xc4\x97 Tretjakovo galerija, Maskva;_NEWLINE_Latvijos nacionalinis dail\xc4\x97s muziejus Latvian_National_Museum_of_Art, Ryga;_NEWLINE_Lvovo nacionalinis muziejus Lviv_National_Museum, Lvovas, Ukraina;_NEWLINE_Livadijos r\xc5\xabmai-muziejus, Krymas, Ukraina;_NEWLINE_Lietuvos dail\xc4\x97s muziejus, Vilnius;_NEWLINE_Nacionalinis Mikalojaus Konstantino \xc4\x8ciurlionio dail\xc4\x97s muziejus, Kaunas;_NEWLINE_Modernaus meno centras, Vilnius;_NEWLINE_\xc5\xa0iauli\xc5\xb3 Au\xc5\xa1ros muziejus;_NEWLINE_K\xc4\x97daini\xc5\xb3 kra\xc5\xa1to muziejus;_NEWLINE_\xc5\xbdemai\xc4\x8di\xc5\xb3 dail\xc4\x97s muziejus , Plung\xc4\x97;_NEWLINE_\xc5\xbdemai\xc4\x8di\xc5\xb3 muziejus Alka, Tel\xc5\xa1iai;_NEWLINE_Vilniaus universiteto bibliotekos Grafikos kabinetas;_NEWLINE_Vinco Mykolai\xc4\x8dio-Putino memorialinis butas-muziejus , Vilnius;_NEWLINE_Ma\xc5\xbeosios Lietuvos istorijos muziejus, Klaip\xc4\x97da._NEWLINE_Neringos istorijos muziejus , Nida;_NEWLINE_Lietuvos etnokosmologijos muziejus, Mol\xc4\x97t\xc5\xb3 r.;_NEWLINE_Anyk\xc5\xa1\xc4\x8di\xc5\xb3 sakralinio meno centras.'